
Mitől duzzad Dagobert bácsi széfje? Avagy a részvényesi értéket növelő marketing stratégiák

A Walt Disney Company-t vizsgálva egy olyan vállalatot ismertem meg, amely hatalmas marketing költségei ellenére sikeresebben, eredményesebben működik, mint versenytársai. Ennek hatására kezdtem el vizsgálni azt a kérdést, hogy hogyan hat a vállalat marketing tevékenysége a részvényesi értékre, és ezáltal miként válik a sikeres vállalatok egyik kulcs funkciójává. Dolgozatom első felében röviden bemutatom a diszkontált cash-flow modell, mint a leginkább elfogadott értékelési eljárás alapjait; majd beazonosítom azokat a tényezőket, melyeken keresztül a marketing hatást gyakorol a vállalat értékére. A második egységben az újszerű marketing felfogást és annak gyakorlati megvalósulását mutatom be a Disney példáján keresztül.



